BECKWITH] TEXT AND TRANSLATION 603 
A komo aku la o Laielohelohe, a noho iho la ma ke poo o laua 
(Kekalukaluokewa ma), honi iho la i ka ihu, a uwe malu iho la iloko 
ena; aka, ua hoohaniniia na mapuna waimaka o Laielohelohe no ka 
ike ana iho he wahine e ka kana kane, aole nae e hiki ia laua ke 
ike ae 1 keia, no ka mea, ua lumilumiia Jaua e ka ona a ka awa. 
Oia hoi, aole e hiki ia Laielohelohe ke hoomanawanui i kona ukiuki 
ia Hinaikamalama; nolaila, komo aku la ola mawaena o laua, a pale 
aku la ia Hinaikamalama, hoohuli mai la ia Kekalukaluokewa, a apo 
aku la i kana kane, a hoala aku la. 
Ta manawa, puoho ae la o Kekalukaluokewa a ike iho la o kana 
wahine; ia wa, hikilele mai la o Hinaikamalama mai ka hiamoe mai, 
a ike iho la he wahine e keia me laua, holo aku la oia mai o laua nei 
aku, me ka huhu nui, me ka manuo hoi aole keia o ka Kekalukaluo- 
kewa wahine. 
A ike aku la o Kekalukaluokewa ia Hinaikamalama e hele ana me 
ka maka kukona, alaila, i aku la, “ E Hinaikamalama, e holo ana oe i 
ke aha, me kou maka inaina, mai kuhi oe 1 keia wahine he wahine e, 
o ka’u wahine mare (hoao) no keia.” Ia manawa, hookaawaleia ae 
la kona huhu mai ona aku, a paniia iho la ka hilahila a me ka maka’u 
ma ka hakahaka o ka huhu. 
I ka wa nae i ala ae ai o Kekalukaluokewa mai ka hiamoe ona awa 
ae, a ike mai la i ka wahine, ia Laielohelohe, honi iho la ma ke ano 
mau o ka hiki malihini ana. 
Alaila, i mai la oia i kana wahine, “ E Laielohelohe, ua lohe iho 
nei wau nou, ua haule oe i ka hewa me ka Haku o kaua (Kaonohi- 
okala), a nolaila, ua pono aku la no oe me ia, a ua pong no hoi wau ke 
noho aku malalo o olua, no ka mea, nona mai keia noho hanohano ana 
a aia no hoi ja ia ka make a me ke ola; Kamailio aku paha auanei 
wau, o ka make mai kai ala; nolaila, ma kahi a ka Haku o kaua e 
manao al, pono no ke hooko aku, aole nae no ko’u makemake ka 
haawi aku ia oe, aka, no ka maka’u i ka make.” 
Alaila, 1 aku la o Laielohelahe i kana kane, “Auhea oe, kuu kane o 
ka wa heu ole, ua pololei kou Johe, a he oiaio, ua haule wau i ka hewa 
me ua Haku la o ka aina, aole nae i mahuahua, elua wale no a maua 
hana ana i ka hewa; aka, e knu kane, aole na’u i ae e haawi ia’u e 
hoohaumia i kuu kino me ua Haku la o kaua; aka, na kuu mea nana 
i malama ia’u i ae e hana wau i ka hewa; no ka mea, i ka laa oukou 
i hele mai ai, oia no ka la a ua Haku la o kaua i noe mai ai ia’u e 
hoohaumia ia maua; aka, no ko’u makemake ole, nolaila, ua kuhikuhi 
aku wau i ko’u ae ole ia ia; aka, i ka hoi ana iluna a hoi hou mai, 
nonoi ae la kela ia Kapukaihaoa, a nolaila, ua launa kino maua elua 
manawa, a no ko’u makemake ole, ua huna wau ia’u iho ma na hale 
kuaaina, a no ia mea no hoi, ua haalele wau 1 kahi au i hoonoho ai, a 
ua imi mai nei wau ia oe; ai ko’u hiki ana mai nei hoi, loaa iho nei 
oe ia’u me kela wahine. A nolaila, ua pai wale kaua, aole au-hana 
nou, aole hoi a’u hana aku ia oe; nolaila, ma keia po e hookaawale 
oe i kela wahine.” 
